Publication: Magyar Közlöny
Issue: MK-2010-32 (Year: 2010, Number: 32)
Era: contemporary
Section: Egyezmény kihirdetésérõl szóló 2003. évi XXII. törvény.
Paragraph Index: 1164

(3) Ha az egyik Szerzõdõ Állam jogszabályai szerint meghatározott ellátások nyújtása olyan foglalkozásban szerzett biztosítási idõ megszerzésétõl függ, amelyre külön rendszer létezik, vagy az ellátásra való jogosultság meghatározott szakmában vagy foglalkozásban szerzett biztosítási idõtõl függ, úgy ezen ellátások nyújtására a másik Szerzõdõ Állam jogszabályai szerint szerzett biztosítási idõket csak akkor lehet figye lembe venni, ha azokat megfelelõ rendszerben, ennek hiányában pedig hasonló szakmában vagy foglalkozásban szerezték. Ha a biztosítási idõk összeszámítása nem alapozza meg az ellátásra való jogosultságot a külön rendszerben, a biztosítási idõket a biztosítás általános rendszerében kell összeszámítani.

Source: https://magyarkozlony.hu/hivatalos-lapok/07d27bff30d27e1e27043370e8724dee864f7353/dokumentumok/8bfaa15ae64877eb1eb8cd5a9ff7a0cc8831b8d5/letoltes